
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1382 

18 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ακύρωση της 2795/23.7.2003 απόφασηςτου Νομάρχη 

Καρδίτσας. 1 

Τροποποίηση εγκεκριμένου σχεδίου πόλης Σούδας με 
την μετατόπιση δρόμου νοτιότερα των Ο.Τ. Γ123α, 
Ο.Τ. Γ123β στην περιοχή «Πάνω Σούδα» του Δήμου 

Σούδας Ν. Χανίων. 2 

Τροποποίηση του ρυμοτομικού σχεδίου Κατερίνης 

στην ενότητα Σιδ. Σταθμού στο ΟΤ 458. 3 

Κήρυξη ως αναδασωτέου δημοτικού δάσους έκτασης 
3,693 στρεμ. στη θέση «Μύκανη»του Δ.Δ. Οξύνει- 
ας Δ. ΧασίωνΝ. Τρικάλων. 4 


ΑΠΟΦΑΣΕΙ Σ 

Αριθ. 4543 οχ. 4414 (1) 

Ακύρωση της 2795/23.7.2003 απόφασης του Νομάρχη 
Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.23 « περί σχεδίων 
πόλεων κ.λ.π. « όπως τροποποιήθηκε και ισχύει σήμερα. 

2. Τις διατάξεις του άρθρου 29 του Ν. 2831/2000 (ΦΕΚ 
140Α) Περί τροποποίησης των διατάξεων του Ν. 1577/85 
«Γενικός Οικοδομικός Κανονισμός» και άλλες Πολεοδομι- 
κές Διατάξεις, όπως αντικαταστάθηκαν με το άρθρο 10 
του Ν. 3044/2002 (ΦΕΚ 197Α) «Μεταφορά συντελεστή δό¬ 
μησης κλπ». 

3. Τις διατάξεις του Ν.3200/55 (ΦΕΚ97Α) «περί διοικητι¬ 
κής αποκεντρώσεως». 

4. Τις διατάξεις του άρθρου 66 παρ. 4 του Ν.1622/86 
(ΦΕΚ92Α). 

5. Το άρθρο 18 παρ. 12του Ν.2218/1994 (ΦΕΚ90Α). 

6. Το άρθρο 7 παρ. 2 του Ν.2839/2000 (ΦΕΚ 196Α). 

7. Τις διατάξεις του άρθρου 11 του Ν. 2882/2.2.2001 
(ΦΕΚ 17 Α/6.2.2001) «Κώδικας αναγκαστικών απαλλο¬ 
τριώσεων Ακινήτων». 

8. Το 3902/23.10.2003 έγγραφο της Δ/νσης Πολεοδο¬ 
μίας Ν.Α. Καρδίτσας. 


9. Την 2795/23.7.2003 απόφαση του Νομάρχη Καρδί¬ 
τσας με θέμα « Άρση απαλλοτρίωσης Κ.Χ. και τροποποίη¬ 
ση του Ρ.Σ. πόλεως Καρδίτσας στο Ο.Τ. 228α & 228β.». 

10. Την εμπρόθεσμη προσφυγή των Ιωάννου Βασ. 
Πάίση και λοιπών η οποία περιήλθε στην Υπηρεσία μας 
την 23.9.2003 και στρέφεται κατά της παραπάνω σχετικής 
νομαρχιακής απόφασης. 

Επειδή σύμφωνα με τις διατάξεις της παρ. 3 του άρθρου 
11 του Ν. 2882/2001 η αναγκαστική απαλλοτρίωση αίρε¬ 
ται αυτοδικαίως εάν δεν συντελεστεί μέσα σε ενάμισι έτος 
από τη δημοσίευση της απόφασης προσωρινού καθορι¬ 
σμού της αποζημίωσης και σε περίπτωση απευθείας κα¬ 
θορισμού αυτής από τη δημοσίευση της σχετικής απόφα¬ 
σης. 

Επειδή σύμφωνα μετηνπαρ. 4του ιδίου άρθρου εάνπε- 
ράσει άπρακτη η προηγούμενη προθεσμία, ή εκδοθεί 
πράξη αρνητική , κάθε ενδιαφερόμενος δύναται να ζητή¬ 
σει από το τριμελές διοικητικό πρωτοδικείο, στην περιφέ¬ 
ρεια του οποίου βρίσκεται το απαλλοτριωμένο ακίνητο, 
την έκδοση δικαστικής απόφασης , με την οποία να ακυ¬ 
ρώνεται η προσβληθείσα πράξη ή παράλειψη και να βε¬ 
βαιώνεται η αυτοδίκαιη ή υποχρεωτικώς επελθούσα άρση 
της απαλλοτρίωσης. 

Επειδή στην προκειμένη περίπτωση με την 379/2000 
απόφαση του Μονομελούς Πρωτοδικείου Καρδίτσας κα¬ 
θορίσθηκε προσωρινά τιμή μονάδος αποζημιώσεως νια 
τα ακίνητα και επικείμενα που αφορούν στην 32/98 Πράξη 
Αναλογισμού - Αποζημιώσεως. 

Επειδή όπως προκύπτει από τα στοιχεία του φακέλου ο 
Νομάρχης Καρδίτσας προέβη στην άρση της απαλλο¬ 
τρίωσης και τον αποχαρακτηρισμό του κοινοχρήστου χώ¬ 
ρου ο οποίος βρίσκεται μεταξύ των Ο.Τ. 228α και 228β και 
τη μετατροπή του σε οικοδομήσιμο χωρίς να έχει εκδοθεί 
η σχετική δικαστική απόφαση τριμελούς διοικητικού 
Πρωτοδικείου Καρδίτσας με την οποία να βεβαιώνεται η 
αυτοδίκαιη άρση της απαλλοτρίωσης . 

Επειδή πρέπει να γίνει δεκτός ο ισχυρισμός των προ- 
σφευγόντων ότι η προσβαλλόμενη απόφαση του Ν. Καρ¬ 
δίτσας αντιβαίνει στις διατάξεις της παρ 4 του άρθρου 29 
του Ν. 2831/2000 όπως τροποποιήθηκε με το άρθρο 10 
του Ν. 3044/2002 σύμφωνα με το οποίο η έγκριση τροπο¬ 
ποιήσεων δεν θα πρέπει να επιφέρει μείωση της συνολι¬ 
κής επιφάνειας των κοινοχρήστων χώρων. Επιτρέπεται η 
μείωση όταν η τροποποίηση γίνεται λόγω άρσης αναγκα- 

στικής απαλλοτρίωσης , η οποία γίνεται σε συμμόρφωση 
αποφάσεων των αρμόδιων Δικαστηρίων, με τις οποίες 
ακυρώνεται η άρνηση της διοίκησης να άρει την απαλλο¬ 
τρίωση. 

Επειδή κατά πάγια νομολογία του Σ.Τ.Ε. η τροποποίηση 
ρυμοτομικών σχεδίων πρέπει να κατευθύνεται από πολε¬ 
οδομικά κριτήρια και να εξυπηρετεί κοινή ανάγκη η ωφέ¬ 
λεια και όχι ιδιωτικά συμφέροντα. 

Επειδή πρέπει να γίνει δεκτός ο ισχυρισμός των προ- 
σφευγόντων ότι στην 141/2003 απόφαση του Δ. Σ. Καρδί¬ 
τσας δεν αναφέρεται εάν συζητήθηκε η πρόθεση του Δή¬ 
μου να επιβάλλει εκ νέου την απαλλοτρίωση και δεν διε- 
ρευνήθηκε η δυνατότητα του να αποζημιώσει τον επίμα¬ 
χο χώρο . Επίσης δεν αναφέρεται η πολεοδομική ανάγκη 
που επιβάλλει την κατάργηση του συγκεκριμένου χώρου 
και τη μετατροπή σε οικοδομήσιμο, δεδομένου ότι η διεύ¬ 
ρυνση στην οδό μεταξύ των Ο.Τ. 228α και 228 β είναι πο¬ 
λεοδομικά αναγκαία εφόσον εξυπηρετεί την κυκλοφορία 
των οχημάτων της περιοχής, η οποία είναι ιδιαίτερα βε¬ 
βαρημένη λόγω της λειτουργίας της παρακείμενης Υπε¬ 
ραγοράς Μαρινόπουλου. 

Επειδή μετά τα παραπάνω, πρέπει να γίνει δεκτή η προ¬ 
σφυγή των Ιωάννου Πάίση του Βασιλείου και λοιπών κα¬ 
τοίκων της περιοχής και να ακυρωθεί η 2795/23.7.2003 
απόφαση του Νομάρχη Καρδίτσας γιατί διαπιστώθηκε 
παράβαση νόμου, αποφασίζουμε: 

1. Γίνεται δεκτή η προσφυγή των Ιωάννου Πάίση και λοι¬ 
πών. 

2. Ακυρώνεται 2795/23.7.2003 απόφαση του Νομάρχη 
Καρδίτσας σύμφωνα με το σκεπτικό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 24 Δεκεμβρίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 8649 (2) 

Τροποποίηση εγκεκριμένου σχεδίου πόλης Σούδας με 
την μετατόπιση δρόμου νοτιότερα των Ο.Τ. Γ123α, 
Ο.Τ. Γ123β στην περιοχή «Πάνω Σούδα» του Δήμου 
Σούδας Ν. Χανιών. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του από 17.7.23 Ν.Δ/τος(ΦΕΚ228/Α/23) 
«περί σχεδίων πόλεων κλπ» και ειδικότερα τα άρθρα 3 και 
70 αυτού. 


2. Το Ν.3044/2002 (ΦΕΚ 197/Α/02) «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος Χωροταξίας και Δημο¬ 
σίων Έργων» και ειδικότερα το άρθρο 10 αυτού. 

3. Το Ν.2218/1994 (ΦΕΚ90/Α/94) όπως συμπληρώθηκε 
με το Ν.2240/1994 (ΦΕΚ 153/Α/94) «Ίδρυση Νομαρχιακής 
Αυτοδιοίκησης κλπ». 

4. Την 641/13.1.2003 απόφαση Νομάρχη Χανίων «περί 
ανάθεσης εξουσίας υπογραφής εγγράφων, αποφάσεων 
κλπ». 

5. Το ισχύον σήμερα ρυμοτομικό σχέδιο στην περιοχή 
«Πάνω Σούδα» του Δήμου Σούδας που εγκρίθηκε με το 
Π/γμα 3.9.93 (ΦΕΚ1187/Δ). 

6. Την 126/2002 απόφαση Δημοτικού Συμβουλίου που 
συμφωνεί με την έγκριση της αιτούμενης τροποποίησης. 

7. Τη θετική γνωμοδότηση του ΣΧΟΠ Ν. Α. Χανίων όπως 
αυτή διατυπώθηκε στο πρακτικό της συνεδρίασης 
12/2003 θέμα 4ο. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ. 

9. Το γεγονός ότι με την παρούσα πολεοδομική ρύθμι¬ 
ση δεν μειώνονται οι κοινόχρηστοι χώροι της πολεοδομι- 
κής ενότητας, αποφασίζουμε: 

1. Την έγκριση τροποποίησης εγκεκριμένου σχεδίου 
πόλης Σούδας με την μετατόπιση δρόμου νοτιότερα των 
Ο.Τ. Γ123α, Ο.Τ. Γ123β στην περιοχή «Πάνω Σούδα» του 
Δήμου Σούδας, όπως φαίνεται στο με κλίμακα 1:500 συ¬ 
νημμένο τοπογραφικό διάγραμμα θεωρημένο από την 
ΠροϊσταμένητηςΔ/νσης Πολεοδομίας και Π. Εφαρμογών 
Ν. Αυτ. Χανίων με ημερομηνία 10.10.2003. 

2. Η ισχύςτης παρούσας αρχίζει από τη δημοσίευσή της 
στο ΦΕΚ. 

3. Η παρούσα να δημοσιευθεί στο ΦΕΚ με το τοπογρα- 
φικό διάγραμμα που την συνοδεύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 1 Δεκεμβρίου 2003 

Με εντολή Νομάρχη 
Ο Βοηθός Νομάρχη 
ΓΕΩΡΓΙΟΣ ΑΓΟΡΑΣΤΑΚΗΣ 

Αριθ. 21/6682 (3) 

Τροποποίηση του ρυμοτομικού σχεδίου Κατερίνης στην 
ενότητα Σιδ. Σταθμού στο ΟΤ 458. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη 

1) Τις διατάξεις του Ν.Δ/τος της 17.7.23 όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 3. 

2) Το άρθρο 29 του Ν. 2831/2000 «Τροποποίηση των 
διατάξεων του Ν. 1577/1985 Γενικός Οικοδομικός Κανο¬ 
νισμός και άλλες διατάξεις», όπως τροποποιήθηκε με το 
Ν. 3044/26.8.2002 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υ.ΠΕ.ΧΩ.Δ.Ε.» 
(ΦΕΚ 197 τ. Α727.8.2002) αρθ. 10. 

3) Την εγκύκλιο 84 (αριθμ. Πρωτ. 32737/8697/- 
11.12.2000 του Υ.ΠΕ.ΧΩ.Δ.Ε.). 

4) Το Π. Δ/μα 12.11.85 ΦΕΚ 738Δ/31.12.85 περί «εγκρί- 
σεως πολεοδομικής μελέτης ενότητας Σιδ. Σταθμού του 
ρυμοτομικού σχεδίου του Δήμου Κατερίνης,όπως έχει 
τροποποιηθεί μέχρι σήμερα. 

5) Τις 26/2002 και 35/2002 αποφάσεις του Δημ. Συμ¬ 
βουλίου Δήμου Κατερίνης με τις οποίες το Δημ. Συμβού¬ 
λιο γνωμοδοτεί υπέρ της τροποποίησης του εγκεκριμέ¬ 
νου σχεδίου Σιδ. Σταθμού Κατερίνης με ως προς το δια¬ 
χωρισμό του χώρου της εκκλησίας με διαχωριστική γραμ¬ 


μή από τον χώρο της παιδικής χαράς στο ΟΤ 458Β όπως 
φαίνεται στο συν/μενο διάγραμμα που αναρτήθηκε και 
υπογράφεται από τον Αντιδήμαρχο Κατερίνης. 

6) Την από 17.7.2003 γνωμοδότηση του ΣΧΟΠ Ν. ΠΙΕ¬ 
ΡΙΑΣ, με την οποία γνωμοδότησε υπέρ της τροποποίησης 
στο ΟΤ 458Β, σύμφωνα με την απόφαση του δημοτικού 
συμβουλίου. 

7) Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

Εγκρίνουμετηντροποποίηση του ρυμοτομικού σχεδίου 
Κατερίνης στην ενότητα Σιδ. Σταθμού, που αφορά την το¬ 
ποθέτηση διαχωριστικής γραμμής μεταξύ του χώρου της 
παιδικής χαράς και του χώρου της εκκλησίας στο ΟΤ 
458Β, όπως φαίνεται στο συν/νο διάγραμμα που συνο¬ 
δεύει την παρούσα απόφαση. 

Το συν/νο διάγραμμα θα αναρτηθεί μετά τη δημοσίευση 
της απόφασης για 15 ημέρες στο δήμο Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 9 Οκτωβρίου 2003 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 

Αριθ. 3853 (4) 

Κήρυξη ως αναδασωτέου δημοτικού δάσους έκτασης 
3,693 στρεμ. στη θέση «Μύκανη» του Δ.Δ. Οξύνειας Δ. 
Χασίων Ν. Τρικάλων. 

Ο ΔΙΕΥΘΥΝΣΗ ΔΑΣΩΝ Ν. ΤΡΙΚΑΛΩΝ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Χώρας (ΦΕΚ 85/18.4.2001 τεύχος Α). 

2. Τις διατάξεις του άρθ.1 & 2του Ν.2503/97 «Γιοτην ορ¬ 
γάνωση και Διοίκηση της Περιφέρειας». 

3. Τη 1860/23.3.2001 (ΦΕΚ 421/12.4.2001 τεύχος Β') 
απόφαση Γενικού Γραμματέα Περιφέρειας Θεσσαλίας 
«Για μεταβίβαση αρμοδιοτήτων και παροχή εξουσιοδότη 
σης υπογραφής αποφάσεων, εγγράφων κλπ με εντολή 
Γ.Γ.Π. Θεσσαλίας, στο Γεν. Δ/ντη Περιφέρειας, στο Δ/ντη 
Δασών Περιφέρειας, στον Επιθεωρητή Δασών Περιφ. και 
στους προϊσταμένους των Δασαρχείων της Περιφέρειας». 

4. Τις διατάξεις των άρθρων 38 και 41 του Ν. 998/79 «Πε¬ 
ρί προστασίας των δασών και δασικών εκτάσεων της Χώ¬ 
ρας» και του άρθρου 12 του Ν. 2040/92. 

5. Την 9117/18 11.2003 πρόταση - αναφορά του Δα¬ 
σαρχείου Καλαμπάκας, με την οποία προτείνεται η κήρυ¬ 
ξη ως αναδασωτέας της αναφερόμενης στο θέμα έκτα¬ 
σης, αποφασίζουμε: 


Κηρύσσουμε αναδασωτέα, με σκοπό την αποκατάστα¬ 
ση φυσικά ή τεχνητά της προύπάρχουσας δασικής βλά¬ 
στησης που καταστράφηκε από εκχέρσωση, δημοτικό 
δάσος εμβαδού 3,693 στρεμμάτων στη δασική θέση «Μύ¬ 
κανη» Δ.Δ. Οξύνειας Δ. Χασίων Ν. Τρικάλων όπως απεικο¬ 
νίζεται στο από 13.11.2003 τοπογραφικό διάγραμμα, κλί¬ 
μακας 1:1000, που συντάχθηκε από το Δασοπόνο Καρα- 
γεώργο Θεόδωρο, με στοιχεία περιμέτρου Α,Β,Γ,Δ,Α, το 
οποίο αποτελεί αναπόσπαστο τμήμα της απόφασης αυ¬ 
τής. Η έκταση που κηρύσσουμε αναδασωτέα έχει ως 
όρια: 

Ανατολικά: Με δημοτικό δάσος Οξύνειας. 

Δυτικά: Με δημοτικό δάσος Οξύνειας. 

Βόρεια: Με αγροτικό δρόμο. 

Νότιο: Με δημοτικό δάσος Οξύνειας. 

Η απόφαση ουτή να δημοσιευθεί στην Εφημερίδα της 
Κυβερνήσεως. 

Τρίκαλα, 24 Νοεμβρίου 2003 

Με εντολή Γενικού Γραμματέα Περιφέρειας 
Ο Διευθυντής Δασών κ.α.α. 

ΓΕΩΡΓΙΟΣ ΤΡΙΓΚΑΣ 

